Fritz Huitfeldt (1851–1938)

Fritz Reichwein Huitfeldt (født 19. mai 1851 i Borgund, død 24. april 1938 i Oslo) var en forretningsmann og autoritet i utviklingen av skisporten.

Han kom til Christiania som 13-åring, og ble der inspirert av Sondre Norheim på Iversløkken like ved gamle Aker kirke. Huitfeldt ble sekretær i Foreningen til Ski-Idrettens Fremme, og etter noen snøfattige vintre dro han i 1891 sammen med Hans H. Krag på rekognosering etter nytt sted for en skibakke. Valget falt på åsen vest for Besserudmyra, i dag kjent som Holmenkollbakken.

Huitfeldt drev også sportsforretning og egen skifabrikk, og han utviklet en banebrytende skibinding med stive jernører, som ble lansert i 1894. «Huitfeldt-bindingen» ble også brukt av de tidlige alpinløpere i Mellom-Europa.

Det ble i 1946 reist en bauta over Huitfeldt ved Tryvannstårnet i Oslo.


 Forfatterskap 
Huitfeldt skrev flere bøker om både skisport, jakt og fiske.
 Ude med bøsse og fiskestang, 1894 (2. utg. 1896)

 Baade fugl og fisk, 1898
 Skiløbning i text og billeder, 1908

 Kogebog for Friluftsmænd, Jægere, Fiskere, Seilere og Skiløbere, 1921

Se også
 Liste over norske idrettspersoner på sokkel

 Referanser 

 Eksterne lenker 


Fritz Huitfeldt
Kategori:Norske skiprodusenter
Kategori:Norske idrettsledere
Kategori:Norske sakprosaforfattere
Kategori:Personer fra Ålesund kommune